Chaupat de sudor, es uelhs treiguent bualhs, es pòts treiguent esgluma, er unifòrme descordat, ua des sues espatletes miei talhada peth còp de sabre d’un garda a shivau, damb era sua placa dera grana agla bonhada per ua bala, plen de sang, de hanga, magnific, damb ua espada trincada ena man, didie: “Vietz a veir se com morís un mariscau de França en camp de batalha!” Mès en vaganaut; que non moric.